Diari Oficial de la Generalitat Valenciana


Sumari del DOGV 6371, del 07-10-2010 (2010/10463)

Notificació de la sentència dictada en el judici verbal número 1452/2009.
-------------------------------------------------------------------------

### Dades del document

Número de DOGV
:   6371

Data del DOGV
:   07-10-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/10936


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el judici verbal número 1452/2009. [2010/10719]  
Ricardo Alonso y Gurrea, secretari accidental del Jutjat de Primera Instància número 10 de València, faig saber:  
Que amb el número d'actuacions i entre les parts que s'indiquen més avall, se segueixen actuacions de judici verbal de desnonament per expiració del termini, en què s'ha dictat la sentència que té l'encapçalament i la part dispositiva que diuen així:  
«Sentència número 198/2010  
València, 8 de setembre de 2010  
Juan Carlos Artero Mora, magistrat titular del Jutjat de Primera Instància número 10 de València, he vist aquestes actuacions de judici verbal de desnonament per expiració de termini seguides en aquest Jutjat amb el número 1452/2009, promogudes per Julia Salinas Vicente, representada pel procurador Juan Antonio Ruiz Martín i defensada pel lletrat Carlos Revert García, contra Manuel Bruin Roig i Ramón Cuesta Tarín, ambdós declarats en rebel·lia.  
Dispositiva  
Estime la demanda interposada per la representació de Julia Salinas Vicente contra Manuel Bruin Roig i Ramón Cuesta Tarín:  
1. Declare resolt el contracte d'arrendament de l'habitatge siti a València, al carrer de Vicente Lleó, número 8, 1a, per expiració del termini contractual.  
2. Condemne els demandats al desallotjament de l'immoble esmentat, el qual l'han de deixar lliure i expedit a disposició de l'actora, amb l'advertència que, si no ho efectuen, en seran llançats, si així ho sol·licita la part actora.  
3. Condemne els demandats a pagar les costes processals causades.  
notifiqueu aquesta resolució a les parts i feu-los saber que no és ferma i que s'hi pot interposar un recurs d'apel·lació, que cal preparar dins del termini de cinc dies des que es notifique, presentant davant d'aquest Jutjat un escrit on s'esmente la resolució impugnada i on es manifeste la voluntat de recórrer-hi, i amb la indicació dels pronunciaments que s'impugnen.  
El recurs no s'admetrà si en preparar-lo la part no acredita haver consignat a l'entitat Banesto i en el compte de dipòsits i consignacions obert en nom d'aquest Jutjat, amb referència a aquest procediment, la quantitat de cinquanta (50) euros, en concepte de dipòsit per a recórrer, de conformitat amb la disposició addicional quinzena de la Llei Orgànica del Poder Judicial (introduïda per la LO 1/2009, de 3 de novembre).  
Que el secretari expedisca una testimoniança d'aquesta resolució, que s'unirà a les actuacions que l'han motivada, i porteu-ne l'original al llibre de sentències d'aquest Jutjat.  
Aquesta és la meua sentència, que pronuncie, mane i firme».  
I perquè conste i valga de notificació de forma legal al codemandat Ramón Cuesta Tarína, el qual es troba en parador ignorat, expedisc aquest edicte que es fixarà al tauler d'anuncis d'aquest Jutjat i es publicarà en el Diari Oficial de la Comunitat Valenciana.  
València, 8 de setembre de 2010.- El secretari judicial: Ricardo Alonso i Gurrea.